Davlat va huquq instituti tashkil etildi

30 oktyabrda Vazirlar Mahkamasining «O‘zbekiston Respublikasi Fanlar akademiyasi tizimida Davlat va huquq institutining faoliyatini tashkil etish to‘g‘risida"gi qarori qabul qilindi.
Ushbu hujjat bilan Fanlar akademiyasi tizimida Davlat va huquq instituti tashkil etilmoqda. Institut davlat muassasasi shaklidagi yuridik shaxs hisoblanadi.
Institutning asosiy vazifalari etib quyidagilar belgilanmoqda:
Qaror bilan institut xodimlariga Fanlar akademiyasi ilmiy tashkilotlari uchun tatbiq etilgan mehnatga haq to‘lash tizimi joriy etiladi.

Institutni joriy ta’minlash uchun xarajatlar 2020 yilda davlat byudjetidan Fanlar akademiyasiga ajratiladigan mablag‘lar doirasida, 2021 yildan esa davlat byudjeti parametrlarida nazarda tutilgan mablag‘lar hisobidan moliyalashtiriladi.
Hujjatga muvofiq Davlat va huquq instituti tuzilmasi tasdiqlanmoqda. Shuningdek, Fanlar akademiyasi prezidentiga institut xodimlarining umumiy cheklangan soni va mehnatga haq to‘lash fondi doirasida o‘zgartirishlar kiritish huquqi berilmoqda.
Muassasa Toshkent shahar Mirzo Ulug‘bek ko‘chasi, 81 uy manzilida (Mirzo Ulug‘bek haykali o‘ng tomoni, Fanlar akademiyasi tizimidagi Matematika institutining eski binosi ro‘parasida) tekin foydalanish huquqi asosida joylashtiriladi.